da vi da de en en de de da da da da da da id en de da nb da da da da da da en en da da sv da en nl da da da nb en da en en da sv en da en en en en nb da da da da da da en sv en en sv nb da de en fr da da en da da en fi da da da de nl da en
H1: Lyngby kørt ud på røv og albuer - Hafnia Floorball Club
Kirk - 22. februar 2015
Det var spil til et mål, da Lyngby søndag formiddag fik læsterlige klø i Sundbyhallen. 12-1 sagde lystavlen, og dermed var der væsentlig forbedring at spore i forhold til det seneste indbyrdes opgør, hvor Hafnia først sikrede sig sejren i overtid.
Under disse fantastiske betingelser stortrivedes en stærk Hafnia-trup. Kampens første store chance tilfaldt 200 kamps jubilaren Kirk, som en storspillende Nørhave fandt helt fri i slottet, men veteranen træf desværre målmandens skulder fra 1½ meters afstand. Kort efter var det Werdelin, som samme Nørhave spillede fri i nærmest identisk position, men også denne veteran misbrugte den store mulighed. Hvims, der for anden kamp i træk var parret med topscorer Jeppe, scorede imidlertid kort efter det forløsende første mål. Lyngby virkede slet ikke tændte, og Hafnia skabte mange chancer for at udbygge føringen, uden bolden ville i netmaskerne. I periodens sidste tredjedel kom Lyngby bedre med og skabte en par halve chancer, men Nørhaves scoring til 2-0 gav mere ro på spillet.
Hafnia kom ud til den sidste periode som lyn og torden. Inden for de første 82 sekunder havde Nørhave og Terkel scoret et mål hver på assist fra den anden. Også Terkel tegnede sig derved for et hattrick. Nørhave fortsatte med at svinge med tryllestaven, og han lavede nærmest identiske assister til først Werdelin og siden Ellebæk, der begge blev spillet blanke i slottet – og begge scorede. 11-0 og Nørhave havde hermed lavet 2 mål og utrolige 6 målgivende afleveringer! Lyngby fik et trøstemål med små 4 minutter tilbage af opgøret. En kold Møller på kassen vil nok ærgre sig lidt over scoringen, men det var ren kosmetik. Hafnia fik det sidste ord, da topscorer Jeppe satte sit sæsonmål nr. 34.
Næste søndag venter sæsonens næstsidste opgør, når Hafnia gæster PI-København i Bellahøj Hallen. Hafnia ser desværre ud til at have udspillet sin rolle i forhold til den absolutte top, idet både Helsingør og Herlev også sejrede i weekenden. Hvis Hafnia skal klare at blive nr. 2, må Herlev kun få 2 point i sæsonen sidste 2 opgør, mens Hafnia skal vinde begge sine.
Hafnia FC – Lyngby FF 12-1 (2-0, 5-0, 5-1)
1. 05:06 1-0 Thomas Hvims (Jeppe V. Trier)
1. 15:48 2-0 Kristian Nørhave (Anders Terkelsen)
2. 06:53 3-0 Anders Terkelsen (Kristian Nørhave)
2. 09:29 U2 Jonas G. Andersen, Lyngby
2. 10:16 4-0 Peter Steen Jensen (Kristian Nørhave) PP
2. 11:56 5-0 Thomas Hvims (Jeppe V. Trier)
2. 15:36 6-0 Anders Terkelsen (Michael Werdelin)
2. 17:40 Misbrugt straffeslag Jeppe V. Trier, Hafnia
2. 17:40 U2 Casper Merrild, Lyngby
2. 18:13 7-0 Thomas Hvims (Kristian Nørhave) PP
3. 00:40 8-0 Kristian Nørhave (Anders Terkelsen)
3. 01:08 U2 Petr Sevcovic, Lyngby
3. 01:22 9-0 Anders Terkelsen (Kristian Nørhave) PP
3. 05:31 U2 Mark Dalsager, Lyngby
3. 08:00 Timeout, Lyngby
3. 09:53 10-0 Michael Werdelin (Kristian Nørhave)
3. 10:18 U2 Jonas G. Andersen, Lyngby
3. 11:07 U2 Peter Steen Jensen, Hafnia
3. 14:39 11-0 Nicholai Ellebæk (Kristian Nørhave)
3. 16:06 11-1 Casper Merrild (Thomas Randbøll)
3. 16:52 12-1 Jeppe V. Trier (Kristian Kirk)
3. 18:41 U2 Nicholas Brix Olesen, Lyngby
Kristian Nørhave (foran Anders Terkelsen)
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club